అనిల్‌ని స్క్రీన్‌లో చూడాలి – విక్టరీ వెంకటేష్

టాలీవుడ్‌లో హిట్ మెషిన్‌గా పేరు తెచ్చుకున్నాడు యంగ్ డైరెక్టర్ అనిల్ రావిపూడి. ఆయన తెరకెక్కించిన లేటెస్ట్ మూవీ ‘సంక్రాంతికి వస్తున్నాం’ సంక్రాంతి కానుకగా గ్రాండ్ రిలీజ్ అవుతుంది. ఈ సినిమాను పూర్తి ఫ్యామిలీ ఎంటర్‌టైనర్‌గా చిత్ర యూనిట్ రూపొందించింది. విక్టరీ వెంకటేష్‌తో అనిల్ రావిపూడి మూడోసారి చేతులు కలిపి ఈ మూవీని తెరకెక్కించాడు.దీంతో ఈ సినిమాపై అంచనాలు భారీగా క్రియేట్ అయ్యాయి. అయితే, ఈ సినిమాకు సంబంధించి మ్యూజికల్ నైట్ ఈవెంట్‌ను నిర్వహించారు మేకర్స్. ఈ ఈవెంట్‌లో విక్టరీ వెంకటేష్ మాట్లాడుతూ కొన్ని ఇంట్రెస్టింగ్ కామెంట్స్ చేశారు. ‘సంక్రాంతికి వస్తున్నాం’ మూవీకి అనిల్ సూపర్ కథను ఇచ్చాడని.. ఈ స్క్రిప్ట్ అందరినీ ఆకట్టుకుంటుందని వెంకీ తెలిపారు. తాను ఎలా చేయాలో అనిల్ యాక్ట్ చేసి చూపించేవాడు.. అసలు అనిల్‌ని ప్రేక్షకులు స్క్రీన్‌లో చూస్తే బాగుంటుందని వెంకీ అన్నారు. ఇలా అనిల్ రావిపూడిని హీరోగా బిగ్ స్క్రీన్‌పై చూడాలని వెంకీ కోరడం హాట్ టాపిక్‌గా మారింది. ఇక ఈ సినిమాతో వీరిద్దరి కాంబినేషన్ హ్యాట్రిక్ విజయాన్ని అందుకోవడం ఖాయమని చిత్ర యూనిట్ ధీమా వ్యక్తం చేస్తున్నారు. ఈ సినిమాలో అందాల భామలు ఐశ్వర్య రాజేష్, మీనాక్షి చౌదరి హీరోయిన్లుగా నటిస్తున్నారు.